Document ID: 32004R0763

Komission asetus (EY) N:o 763/2004,
annettu 23 päivänä huhtikuuta 2004,
muihin kolmansiin maihin kuin Kyprokseen, Puolaan ja Unkariin perustamissopimuksen liitteeseen I kuulumattomina tavaroina vietäviä tuotteita koskevista poikkeuksista asetukseen (EY) N:o 800/1999
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1) ja erityisesti sen 8 artiklan 3 kohdan,
sekä katsoo seuraavaa:
(1) Tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annetun komission asetuksen (EY) N:o 1520/2000(2) 16 artiklan 1 kohdassa säädetään, että maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annettua komission asetusta (EY) N:o 800/1999(3) sovelletaan perustamissopimuksen liitteeseen I kuulumattomina tavaroina vietävien tuotteiden viennin yhteydessä.
(2) Asetuksen (EY) N:o 800/1999 3 artiklassa säädetään, että oikeus vientitukeen syntyy tuotaessa tuotteet määrättyyn kolmanteen maahan, kun kyseiseen kolmanteen maahan sovelletaan eriytettyä tukea. Asetuksen 14, 15 ja 16 artiklassa säädetään eriytetyn tuen maksuedellytyksistä, erityisesti asiakirjoista, joilla tavaroiden tuonti kolmanteen maahan osoitetaan.
(3) Asetuksen (EY) N:o 800/1999 18 artiklan 1 ja 2 kohdassa säädetään, että osa eriytetystä tuesta lasketaan käyttämällä alinta tuen määrää ja maksetaan viejän hakemuksesta sen jälkeen, kun todiste tuotteen poistumisesta yhteisön tullialueelta on esitetty.
(4) Perustamissopimuksen liitteeseen I kuulumattomina tavaroina vietäviin tiettyihin maitotuotteisiin sovellettavien tukien määrien vahvistamisesta 6 päivänä huhtikuuta 2004 annetussa komission asetuksessa (EY) N:o 646/2004(4), perustamissopimuksen liitteeseen I kuulumattomina tavaroina vietäviin tiettyihin sokerialan tuotteisiin sovellettavien tukien määrien vahvistamisesta 6 päivänä huhtikuuta 2004 annetussa komission asetuksessa (EY) N:o 644/2004(5), perustamissopimuksen liitteeseen I kuulumattomina tavaroina vietäviin tiettyihin vilja- ja riisialojen tuotteisiin sovellettavien tukien määrien vahvistamisesta 6 päivänä huhtikuuta 2004 annetussa komission asetuksessa (EY) N:o 645/2004(6) ja perustamissopimuksen liitteeseen I kuulumattomina tavaroina vietäviin muniin ja munankeltuaisiin sovellettavien tukien määrien vahvistamisesta 6 päivänä huhtikuuta 2004 annetussa komission asetuksessa (EY) N:o 643/2004(7) säädetään, että vientitukia ei vahvisteta perustamissopimuksen liitteeseen I kuulumattomille tavaroille, kun on kyse Kyprokseen ja Puolaan suuntautuvasta viennistä, eikä tavaroille, joihin ei viitata neuvoston asetuksen (EY) N:o 999/2003(8) 1 artiklan 2 kohdassa, kun on kyse Unkariin suuntautuvasta viennistä.
(5) Kyproksen, Puolan ja Unkarin viranomaiset ovat vastaavasti sitoutuneet sallimaan kyseisten, 6 päivän huhtikuuta 2004 jälkeen tullivalvontaan asetettujen tavaroiden tuonnin alueelleen edellyttäen, että tavaroiden mukana olevat asiakirjat osoittavat, että tavarat on tuotu suoraan yhteisöstä.
(6) On aiheellista poiketa asetuksen (EY) N:o 800/1999 mukaisesta tuonnin todentamista koskevasta vaatimuksesta eriytetyn tuen tapauksessa, jotta muiden kolmansien maiden kanssa kauppaa käyville toimijoille ei määrätä tarpeettomia maksuja. Jos asianomaisille määrämaille ei ole vahvistettu vientitukea, on lisäksi aiheellista olla ottamatta tätä seikkaa huomioon tuen alinta määrää laskettaessa.
(7) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1520/2000 16 artiklan 1 kohdassa säädetään, todistetta tuontitullimuodollisuuksien täyttämisestä ei vaadita maksettaessa tukea kaikille asetuksen (EY) N:o 1520/2000 liitteessä B luetelluille tavaroille, jos tuen eriyttäminen johtuu ainoastaan siitä, ettei Kyproksen, Puolan tai Unkarin osalta ole vahvistettu tukea.
2 artikla
Sitä seikkaa, että Kyprokseen, Puolaan tai Unkariin suuntautuvan viennin osalta tavaroille, jotka luetellaan asetuksen (EY) N:o 1520/2000 liitteessä B, ei ole vahvistettu vientitukea, ei saa ottaa huomioon laskettaessa asetuksen (EY) N:o 800/1999 18 artiklan 2 kohdassa tarkoitettua tuen alinta määrää muihin kolmansiin maihin suuntautuvan viennin yhteydessä.
3 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 7 päivästä huhtikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä huhtikuuta 2004.

Labels: 3
5
6